คือเอาไฟมือถือส่งตรงใกล้ๆลิ้นปี่แล้วพบว่ามีจุดขาวๆค่ะ แต่เขี่ยไม่ออก กลั้วคอก็ไม่ออก เลยสงสัยว่าน่าจะเป็นนิ่วทอนซิลเพราะไม่มีอาการเจ็บคอ มีแค่มีกลิ่นปากค่ะ ตรงนี้ควรจะไปพบแพทย์ที่แผนกไหนได้บ้างคะเพื่อให้ตรวจดูให้แน่ใจ และทำการเขี่ยออก
สวัสดีค่ะ Xinxin,จุดขาวๆ หากอยู่ที่ต่อมทอนซิล ก็น่าจะเป็นนิ่วทอนซิลได้ ซึ่งเกิดจากการรวมตัวของแบคทีเรียและเซลล์ที่ตายแล้ว โดยจะเห็นเป็นกลุ่มหรือก้อนสีเหลืองหรือสีขาว อาจพบเพียง 1 ก้อนใหญ่เท่าเม็ดข้าวหรือก้อนเล็กๆ หลายก้อน อาจไม่มีอาการใดๆ หรือมีอาการเพียงเล็กน้อย เช่น มีกลิ่นปาก ระคายเคืองคอ และทอนซิลอาจบวมโตขึ้นได้การลดการเกิดนิ่วที่ทอนซิล คือให้บ้วนปากและกลั้วคอด้วยน้ำเกลือบ่อยๆ ก็จะช่วยให้นิ่วหลุดออกมาได้ และควรบ้วนปากหรือแปรงฟันทุกครั้งหลังทานอาหาร รวมถึงควรแปรงลิ้นด้วยแต่หากไม่ได้อยู่ที่ทอนซิล แต่อยู่ที่ลิ้นไก่ หรือบริเวณอื่นๆ ก็อาจเกิดจากสาเหตุอื่นๆ เช่น เป็นแผลร้อนใน มีการติดเชื้อราในช่องปาก เป็นรอยโรคก่อนมะเร็ง เป็นต้น แต่มักมีอาการอื่นๆ ร่วมด้วย โดยเฉพาะอาการเจ็บและปวดหากจุดขาวๆ ดังกล่าวไม่หลุดหายไป หรือมีขนาดใหญ่ขึ้น หรือมีอาการอื่นๆ อีก โดยเฉพาะอาการเจ็บในลำคอ แนะนำควรไปพบแพทย์เฉพาะทางหู-คอ-จมูก เพื่อตรวจรักษาค่ะ